Document ID: /roh_data/filtered/fineweb-2-filterrobots_roh.jsonl.gz/50044

Per l’emprima giada dapi ch’i dat il lai da fermada da Sufers (1962), èsi pussaivel da pestgar cun bartgas. Quai è daventà pussaivel grazia la lescha da la vischnanca da Sufers ch’è vegnida adattada gia avant in temp, ed ussa èn era adattadas las prescripziuns da pestga chantunalas.
Igl è pussaivel dad entrar en il lai cun bartgas davent da quatter lieus marcads sin il lai. Betg lubidas èn bartgas cun motor. Perquai ch’i sa tracta d’in lai da fermada, ston quels che van cun ina bartga sin il lai resguardar las fluctuaziuns da la surfatscha dal lai, cun quai ch’il lai vegn duvrà per producir electric. Actualmain datti era plans da construir ina puntina per bartgas, nua ch’i duai daventar pussaivel dad affittar bartgas. Quai è in’iniziativa da privats.
A Ramosch vegn ì a pestga cun mustgas
Tar Ramosch en Engiadina Bassa datti l'emprim tschancun en Grischun nua ch'i po be pli vegnir pestgà cun mustgas. Il tschancun sa chatta tranter Panas-ch e Raschvella.
En discurs cun Clà Mosca, il president da la «Societad Muos-chers Engiadina Bassa» ha Georg Luzzi discutà davart la pestga da mustgas, il nov traject e la situaziun durant l'emprim di.
Tavanasa in dals hotspots per ir a pestga
Il lai davos il rempar idraulic da la centrala idroelectrica a Tavanasa vala atgnamain sco in dals hotspots per ir a pestga a l'entschatta matg. La situaziun il venderdi è dentant stada in'autra.